Üldkohtu (seitsmes koda) 3. juuli 2014. aasta otsus – Zanjani vs. nõukogu

(kohtuasi T‑155/13)

„Ühine välis- ja julgeolekupoliitika — Iraani vastu suunatud piiravad meetmed eesmärgiga tõkestada tuumarelvade levikut — Rahaliste vahendite külmutamine — Riiki lubamise piirangud — Tühistamishagi — Hagi esitamise tähtaeg — Vastuvõetavus — Põhjendamiskohustus — Kaalutlusviga — Tühistamise mõju ajaline kohandamine”

1. Tühistamishagi — Tähtaeg — Tähtaja algus — Isiku või üksuse jaoks piiravaid meetmeid kaasa toov õigusakt — Akt, mis on avaldatud ja adressaatidele teatavaks tehtud — Akti teatavakstegemise kuupäev — Huvitatud isiku teavitamine Euroopa Liidu Teatajas avaldatud teadaande kaudu — Tähtaeg, mis hakkab kulgema 14. päeval pärast selle teadaande avaldamist (ELTL artikli 263 kuues lõik; Üldkohtu kodukord, artikli 102 lõige 1; nõukogu otsus 2010/413/ÜVJP, artikli 24 lõige 3; nõukogu määrus nr 267/2012, artikli 46 lõige 3) (vt punktid 32–47)

2. Õigusvastasuse väide — Aktid, mille õigusvastasusele saab viidata — Vaidlustatud otsuse aluseks olev üldist laadi akt — Riiki lubamise piirangu kehtestav üksikakt — Liidu kohtu pädevuse puudumine (ELTL artikkel 277) (vt punktid 52–54)

3. Kohtumenetlus — Füüsilise või juriidilise isiku kaebus, milles nõutakse komisjoni otsuse isikulise kohaldamisala tuvastamist — Liidu kohtu pädevuse puudumine (ELTL artikkel 263) (vt punkt 53)

4. Euroopa Liit — Institutsioonide aktide seaduslikkuse kohtulik kontroll — Iraani vastu suunatud piiravad meetmed — Tuumarelvade leviku tõkestamiseks võetud meetmed — Kontrolli ulatus — Seaduslikkuse hindamine otsuse tegemise ajal kättesaadava teabe alusel (ELTL artiklid 263 ja 296; Euroopa Liidu põhiõiguste harta, artikkel 47; nõukogu otsus 2012/829/ÜVJP; nõukogu määrus nr 1264/2012) (vt punktid 62, 63, 65 ja 74)

5. Ühine välis- ja julgeolekupoliitika — Iraani vastu suunatud piiravad meetmed — Selliste isikute, üksuste või asutuste rahaliste vahendite külmutamine, kes on tuumarelvade levikusse kaasatud või toetavad seda — Tegevus, mis vastab niisuguse leviku toetamisele — Puudumine (nõukogu otsus 2012/829/ÜVJP; nõukogu määrus nr 1264/2012) (vt punktid 64, 67 ja 74–79, resolutsiooni punktid 1 ja 2)

6. Euroopa Liidu õigus — Põhimõtted — Kaitseõigused — Õigus tõhusale kohtulikule kaitsele — Iraani vastu suunatud piiravad meetmed — Selliste isikute, üksuste või asutuste rahaliste vahendite külmutamine, kes on tuumarelvade levikusse kaasatud või toetavad seda — Kohustus teavitada uutest süüstavatest asjaoludest — Ulatus (nõukogu otsus 2012/829/ÜVJP; nõukogu määrus nr 1264/2012) (vt punktid 65 ja 66 ja 68–74)

7. Institutsioonide aktid — Põhjendused — Kohustus — Ulatus — Iraani vastu suunatud piiravad meetmed — Selliste isikute, üksuste või asutuste rahaliste vahendite külmutamine, kes on tuumarelvade levikusse kaasatud või toetavad seda — Kohustus teavitada huvitatud isikut põhjendustest samal ajal teda kahjustada võiva akti vastuvõtmisega või kohe pärast seda — Piirid — Liidu või selle liikmesriikide julgeolek või nende rahvusvaheliste suhete korraldamine — Ulatus (ELTL artikkel 296; nõukogu otsus 2012/829/ÜVJP; nõukogu määrus nr 1264/2012) (vt punktid 69–74)

8. Tühistamishagi — Tühistamisotsus — Mõju — Iraani vastu suunatud piiravate meetmete võtmist käsitleva määruse ja otsuse osaline tühistamine — Selle tühistamise jõustumine alates edasikaebamise tähtaja aegumisest või selle tagasilükkamisest (ELTL artiklid 264 ja 266; Euroopa Kohtu põhikiri, artikli 56 esimene lõik; nõukogu otsus 2012/829/ÜVJP; nõukogu määrus nr 1264/2012) (vt punktid 80–86)

Ese

Esiteks nõue tühistada esmalt nõukogu 21. detsembri 2012. aasta otsus 2012/829/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 356, lk 71), osas, milles hageja nimi on kantud nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39), II lisasse, ning teisalt nõukogu 21. detsembri 2012. aasta rakendusmäärus (EL) nr 1264/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 356, lk 55), osas, milles hageja nimi on kantud nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), IX lisasse, ja teiseks nõue tunnistada otsus 2012/829 ning rakendusmäärus nr 1264/2012 kohaldamatuteks osas, milles otsuse 2010/413 artikli 19 lõike 1 punkte b ja c on tema suhtes kohaldatud.

Resolutsioon

1. Tühistada nõukogu 21. detsembri 2012. aasta otsus 2012/829/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid, osas, milles Babak Zanjani nimi on kantud nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP, II lisasse.

2. Tühistada nõukogu 21. detsembri 2012. aasta rakendusmäärus (EL) nr 1264/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid, osas, milles B. Zanjani nimi on kantud nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, IX lisasse.

3. Otsuse 2012/829 ja rakendusmääruse nr 1264/2012 mõju säilib B. Zanjani suhtes kuni Euroopa Liidu Kohtu põhikirja artikli 56 esimeses lõigus sätestatud apellatsioonkaebuse esitamise tähtaja aegumiseni või juhul, kui selle tähtaja jooksul esitatakse apellatsioonkaebus, kuni apellatsioonkaebuse rahuldamata jätmiseni.

4. Jätta hagi ülejäänud osas rahuldamata.